38 BRANDT Zoolo gie. 
vero rotundatae, characterem distinctivum praebuerunt. In Manatis enim in- 
de a sexta vertebra dorsali corpora vertebrarum cristata apparent (Cuv. re- 
cherch. s. 1. oss. foss. ed. 8vo. T. 8. p. 36.) in Halicore autem omnia 
vertebrarum corpora cylindracea appellantur (Rüppel. Mus. Senkenberg. T. 
1. p. 110.) 
Vertebrae caudales Rhytinae praeter numerum multo majorem etiam 
forma a generum affinium caudalibus vertebris differrent si, ut Stellerus p. 
305 disertis verbis affert, omnes duas epiphyses et quatuor processus, scili- 
cet laterales duos latos, planos, apice resimos, porro processum superiorem 
in spina acuminatum et inferiorem, os latum, planum, figura lambdae Grae- 
corum referentem possederunt , quod tamen vix crederem, quum analogae 
mammalium omnium caudae evolutioni repugnet. 
Costarum verarum 5 paria sterno cartilaginibus jungebantur. Gostae 
spuriae duodecim paria aderant, Costarum numero igitur Rhytina cum Ma- 
natis ab Homio et Schlegelio observatis conveniebat, costis quinque veris 
autem et a Manatis et ab Halicoris recessit, quamvis Halicoris quatuor costas 
veras offerentibus (Rüppel. 1. 1. p. 109 et Owen I. 1.) affinior fuisse videa- 
tur quam Manatis costas veras duas (Schlegel. I. 1. p. 10) tantum praeben- 
tibus. 
Sternum Rhytinae superiore parte, qua costae jungebantur, cartilagi- 
neum, inferiore versus scrobiculum cordis ad 1'/, pedem osseum fuit. 
Ossa pelvis ex ossibus duobus ulnae humanac forma constabant, ac una 
parte verisimiliter vertebrae 25 (non 35 ut in Stelleri tractatu errore for- 
san typographico legitur) ligamentorum fortissimorum ope inserebantur, 
altera vero ossi pubis(?)*) jungebantur. Claviculis Rhytina carebat, — De bra- 
*) Obscura sunt ossa quae Stellerus ossa pubis nominavit. Num forsan intellexit processum 
spinosum inferiorem, non lambdoideum, bipartitum primae vertebrac caudalis, vel num pelvis, ut 
im Halicore secundum Rüppelii observationes (1. 1. p. 109) quovis latere e duobus ossibus, supe- 
riore seu anteriore, majore oblongo, et inferiore seu posteriore conico, minore et mobili (os 
pubis Steller) componebatur ? 
